CELEX: 31993D0395
Language: el
Date: 1993-07-08 00:00:00
Title: 93/395/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1993 με την οποία καλείται η Ιταλική Δημοκρατία να αναβάλει την έγκριση των σχεδίων κανονισμών σχετικά με την επισήμανση των τροφίμων και των παρασκευασμάτων για βρέφη που είναι συσκευασμένα υπό τροποποιημένη ατμόσφαιρα (Το κείμενο στην ιταλική γλώσσα είναι το μόνο αυθεντικό)

Avis juridique important

|

31993D0395

93/395/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1993 με την οποία καλείται η Ιταλική Δημοκρατία να αναβάλει την έγκριση των σχεδίων κανονισμών σχετικά με την επισήμανση των τροφίμων και των παρασκευασμάτων για βρέφη που είναι συσκευασμένα υπό τροποποιημένη ατμόσφαιρα (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 173 της 16/07/1993 σ. 0031 - 0032

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιουλίου 1993 με την οποία καλείται η Ιταλική Δημοκρατία να αναβάλει την έγκριση των σχεδίων κανονισμών σχετικά με την επισήμανση των τροφίμων και των παρασκευασμάτων για βρέφη που είναι συσκευασμένα υπό τροποποιημένη  ατμόσφαιρα (Το κείμενο στην ιταλική γλώσσα είναι το μόνο αυθεντικό)(93/395/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/112/ΕΟΚ του Συμβουλίου της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), όπως τροποποιήθηκε τελευταία από την οδηγία 91/72/ΕΟΚ (2), και  ιδίως τα άρθρα 16 και 17,  Εκτιμώντας:  ότι, σύμφωνα με τη διαδικασία που προβλέπεται στο άρθρο 16 παράγραφος 2 της οδηγίας 79/112/ΕΟΚ, οι ιταλικές αρχές κοινοποίησαν στην Επιτροπή την πρόθεσή τους να εγκρίνουν δύο σχέδια κανονισμών σχετικά με τη συσκευασία των τροφίμων και των  παρασκευασμάτων για βρέφη υπό τροποποιημένη ατμόσφαιρα- ότι τα δύο αυτά σχέδια κανονισμών περιλαμβάνουν κανόνες επισήμανσης που αποσκοπούν στο να καταστήσουν υποχρεωτική την αναγραφή της ένδειξης "συσκευασμένο υπό τροποποιημένη ατμόσφαιρα" στη συσκευασία των προϊόντων- ότι, σύμφωνα με τα προβλεπόμενα στο άρθρο 16 παράγραφος 2 της οδηγίας 79/112/ΕΟΚ, η Επιτροπή προέβη σε διαβουλεύσεις με τα άλλα κράτη μέλη στο πλαίσιο της Μόνιμης Επιτροπής Τροφίμων- ότι αναγνωρίστηκε, από όλους, ότι είναι σημαντικό να ενημερώνονται οι καταναλωτές για τον τρόπο συσκευασίας των τροφίμων που αγοράζουν εφόσον αυτό τους επιτρέπει να κατανοούν το μεγαλύτερο ή μικρότερο χρόνο διατήρησης του προϊόντος- ότι, υπό τις συνθήκες αυτές, θα ήταν σκόπιμο να καταστεί υποχρεωτική η αναγραφή της ένδειξης για τη χρήση των αερίων συσκευασίας στην επισήμανση των σχετικών προϊόντων- ότι, ωστόσο, η μονομερής αναγραφή του μέτρου αυτού στην Ιταλία θα δημιουργήσει δίχως άλλο εμπόδια στις ενδοκοινοτικές συναλλαγές- ότι η διαπίστωση αυτή οδήγησε την Επιτροπή στη διατύπωση αντίθετης γνώμης, σύμφωνα με το άρθρο 16 παράγραφος 2 δεύτερο εδάφιο της οδηγίας 79/112/ΕΟΚ- ότι η ικανοποιητικότερη λύση για το πρόβλημα που έθεσαν τα ιταλικά σχέδια κανονισμών, είναι η επεξεργασία μιας κοινοτικής διάταξης για την επισήμανση- ότι πρέπει, συνεπώς, να αναβληθεί για ένα ορισμένο χρονικό διάστημα η ανάληψη οιασδήποτε εθνικής πρωτοβουλίας στον τομέα αυτό- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Τροφίμων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία οφείλει να αναβάλει, επί έξι μήνες από την κοινοποίηση της παρούσας απόφασης, τη θέσπιση των δύο νομοσχεδίων όσον αφορά τις διατάξεις επισήμανσης που έχουν ως σκοπό να καταστήσουν υποχρεωτική την ένδειξη "συσκευασμένο υπό  τροποποιημένη ατμόσφαιρα".  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 8 Ιουλίου 1993.  Για την Επιτροπή Martin BANGEMANN Αντιπρόεδρος (1) ΕΕ αριθ. L 33 της 8. 2. 1979, σ. 1.  (2) ΕΕ αριθ. L 42 της 15. 2. 1991, σ. 27.